Paralamenterê HDP’yî yê Dêrsimî Alîcan Onluyî derheqê qerarê Meclîsê Şaredarîya Dêrsimî  yê bedilnayîşê tabelaya şaredarîye de eşkerayîyêka nuştekîye daye.
‘Tûncelî Nameyo Hempar ê Heme Dejanê Şarê Dêrsimî yo’
Onluyî bale ante  reaksîyonanê ke vera qerarê endamanê Meclîsê Şaredarîya Dêrsimî yê ke hetê şarî ra ameyî weçînayene ser û va: ’’ Bi waştişê şarê Dêrsimî no qerar ameyo girewtene. Seba ke no qerar girewto endamê meclîsî wa weş û war bê. Nê caardişê winayênê ke  qirkerdişê Dêrsimî û asîmîlasyonî teşîr kenê û vernîya têrîameyîşî akenê ganî dewam bikerê. Êyê ke vera nameyê Dêrsimî vejîyenê, dejê ke  şarê Dêrsimî antî nêvînayîşî ra yenê û Dêrsimî çîn hesibnenê. Senî ke dewlete 1938 de cinî, doman, pîr nêva heme şarê Dêrsimî qetil kerd. Ewro zî heman zîhnîyet hêrişê ziwan, kultur, îtîqat û şaredarîya Dêrsimî keno. Tûncelî nameyo hempar ê heme dejanê şarê Dêrsimî yo. Coka şarê Dêrsimî nê nameyî nêwazeno. Gerarê nameyê Dêrsimî yê şaredarîye ca de yo ma zî paştî danê nê qerarî.’’
